**Aprinde-mi Doamne, sufletul!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aprinde-mi Doamne, sufletul!

Aprinde-mi Doamne, sufletul

Cu-a Ta iubire mult prea mare

Ce S-a expus pentru salvare,

Să-mi lumineze în har cugetul,

Să-mi înnoiască întreaga fire

În lupta-mi, spre desăvârşire!

Aprinde-mi Doamne, sufletul

Cu-a Ta lumină... din Golgota

Ce-a stat trei zile pusă-n grota

Mormântului, oprind plânsetul,

Atunci când viu, Te-ai arătat

Spunând că-n zori Tu-ai-nviat!

Aprinde-mi Doamne, sufletul

Să ardă în dragostea Ta mare

Pe-altarul jertfei, întru salvare,

Zilnic, să îmi îndrept umbletul,

Prin dragoste mergând 'nainte

Pe căile-Ţi,... drepte şi sfinte!

Cu râvnă să-Ţi vestesc iubirea

Cum la Calvar prin răstignire,

Îndeplinând sfânta-Ţi izbăvire

S-a materializat prin umilirea

Şi-n dezbrăcarea-Ţi de mărire,

Ca să aduci scumpa mântuire!

Flavius Laurian Duverna